**Hercegbosanska županija**

**Ministarstvo poljoprivrede, vodoprivrede i šumarstva**

Prednacrt

**ZAKON**

**O IZMJENAMA I DOPUNAMA**

**ZAKONA O ŠUMAMA**

**HERCEGBOSANSKE ŽUPANIJE**

Livno, srrujna 2025. godine

*Prednacrt*

Na temelju članka 15. i 26.e.) Ustava Hercegbosanske županije (''Narodne novine Hercegbosanske županije'', broj: 3/96, 9/00, 9/04 10/05), a sukladno članku 98. Poslovnika Skupštine Hercegbosanske županije (''Narodne novine Hercegbosanske županije'', broj : 8/03, 14/03, 1/04, 6/05 ,11/06 i 5/08), Skupština Hercegbosanske županije na sjednici održanoj dana, \_\_\_\_\_\_\_2025. godine donijela je

**ZAKON**

**O IZMJENAMA I DOPUNAMA**

**ZAKONA O ŠUMAMA**

**HERCEGBOSANSKE ŽUPANIJE**

**Članak 1.**

U Zakonu o šumama Hercegbosanske županije (''Narodne novine Hercegbosanske županije'', broj: 6/24) u članku 9. u stavku (1) broj stavka (2) mijenja se i glasi (1).

U istom članku broj stavka (3) mijenja se i glasi (2).

U istom članku u stavku (1) točka 9. mijenja se i glasi:

*''9. Izvođač šumarskih radova- fizička (obrt) ili pravna osoba koja je registrirana za izvođenje*

*šumarskih radova, te joj je u postupku licenciranja izvođača šumarskih radova izdana licenca od strane Ministarstva. ''*

**Članak 2.**

U članku 29. stavak (5) mijenja se i glasi:

*''(5) Projekt za izvođenje mogu izrađivati diplomirani inženjer ili magistar sa završenim šumarskim fakultetom koji ima položen stručni šumarski ispit ili najmanje 10 godina radnog iskustva. Korisnik šuma, odnosno vlasnik privatne šume, određuje osobu za izradu projekta.''*

**Članak 3.**

U članku 30. stavak (4) mijenja se i glasi:

*"(4) Doznaku stabala za sječu u šumama u vlasništvu države smije vršiti isključivo diplomirani inženjer ili magistar sa završenim šumarskim fakultetom, koji je položio stručni šumarski ispit ili ima najmanje deset (10) godina radnog iskustva, a kojeg za obavljanje tog posla određuje korisnik šuma."*

**Članak 4.**

U članku 31. stavak (1) se mijenja i glasi:

*"(1) Doznaku stabala i obilježavanje površina za sječu u šumama u privatnom vlasništvu smije obavljati isključivo diplomirani inženjer ili magistar šumarstva sa završenim šumarskim fakultetom, koji je položio stručni šumarski ispit ili ima najmanje deset (10) godina radnog iskustva, a kojeg ovlašćuje Uprava za šumarstvo rješenjem."*

**Članak 5.**

U članku 38. u stavku (2) iza riječi ''Ministarstvo'' dodaju se riječi: *''uz prethodno mišljenje korisnika šume.''*

U istom članku u stavku (4) riječi: ''kojoj se mijenja namjena'' mijenjaju se i glase: *''koja se krči''*

**Članak 6.**

U članku 51. u stavku (4) riječi ''odobrenje'' mijenjaju se i glase: *''dozvolu''*

**Članak 7.**

U članku 52. u stavku (5) riječi ''izvoditelja'' mijenjaju se i glase: *''izvođača''*

U istom članku stavak (6) mijenja se i glasi:

*''(6) Vrstu šumarskih radova, troškove postupka, minimalne uvjete za njihovo izvođenje, sadržaj i način vođenja Registra izvoditelja radova ministar propisuje pravilnikom.''*

**Članak 8.**

U članku 54. stavku (1) iza riječi ''odlukom'' dodaju se riječi: '' *uz prethodno mišljenje korisnika šume''*

U istom članku u stavku (5) riječi ''elaborat diobe katastarske čestice'' mijenjaju se i glase: *''plan parcelacije''*

U istom članku u stavku (6) broj: *''37''* mijenja se i glasi: *''38''*

U istom članku stavak (7) mijenja se i glasi: *Protiv odluke iz stavka (1) ovoga članka nije dopuštena žalba, ali se može pokrenuti upravni spor.*

**Članak 9.**

U članku 55. stavku (3) iza riječi ''ministar'' dodaju se riječi: '' *uz prethodno mišljenje korisnika šume''*

**Članak 10.**

U članku 56. stavku (2) iza riječi ''članka'' dodaju se riječi: '' *i uz prethodno mišljenje korisnika šume''*

**Članak 11.**

U članku 58. stavku (7) riječi: *''i Županijskog javnog pravobraniteljstva''* se brišu.

**Članak 12.**

U članku 59. dodaje se novi stavak (2) koji glasi:

*''(2) Pravo građenja može se osnovati i radi izgradnje gospodarskih objekata namijenjenih obavljanju poljoprivredne, stočarske, šumarske, ribarske, akvakulture i drugih gospodarskih djelatnosti, uključujući izgradnju proizvodnih pogona, postrojenja, tvornica i sličnih industrijskih objekata, kao i objekata za skladištenje, preradu, doradu, pakiranje, distribuciju i prodaju proizvoda, te pripadajuće pomoćne i prateće sadržaje, kao i radi izgradnje stambenih i rekreacijskih objekata, uključujući vikendice, pod uvjetom da su takvi objekti u skladu s važećom prostorno-planskom dokumentacijom i da ne narušavaju funkciju šume i šumskog zemljišta kao prirodnog resursa.".''*

Dosadašnji stavci (2), (3), (5), (6), (7) i (8) postaju *stavci* (3), (4), (5), (6), (7) i (8).

**Članak 13.**

U članku 60. stavku (1) točka d) mijenja se i glasi:

*''d) izgradnja i korištenje proizvodnih postrojenja koja koriste obnovljive izvore energije (kao što su vjetroelektrane, solarne elektrane, postrojenja na biomasu i sl.), kao i izgradnja pripadajuće infrastrukture neposredno povezane s njihovim radom, uključujući trafostanice, elektroenergetske vodove, pristupne ceste te nove interne putove koji se tek trebaju izgraditi radi povezivanja proizvodnih jedinica, osobito vjetroturbina, kao i druge pomoćne građevine i instalacije nužne za njihovo funkcioniranje.''*

**Članak 14.**

Iza članka 62. dodaje se novi članak 62a., koji glasi:

*''Članak 62a.*

*(Postupanje s nacrtom ugovora i dostava sklopljenih ugovora)*

*(1) Prije sklapanja ugovora iz članka 58. stavka (7), članka 59. stavka (5), članka 60. stavka (6) i članka 61. stavka (8) ovoga Zakona, Ministarstvo je dužno dostaviti nacrt ugovora mjerodavnom Županijskom javnom pravobraniteljstvu radi pribavljanja prethodnog mišljenja.*

*(2) Županijsko javno pravobraniteljstvo dužno je dostaviti svoje mišljenje u roku od petnaest (15) dana od dana zaprimanja nacrta ugovora.*

*(3) Jedan primjerak sklopljenog ugovora iz stavka (1) ovoga članka Ministarstvo je dužno, u roku od petnaest (15) dana od dana njegova zaključenja, dostaviti Upravi za geodetske i imovinsko-pravne poslove radi unosa podataka u Geoportal.''*

**Članak 15.**

Započeti postupci koji nisu riješeni do dana stupanja na snagu ovog zakona riješiti će se sukladno odredbama ovog zakona.

**Članak 16.**

Ovaj Zakon stupa na snagu osmoga dana od dana objave u ''Narodnim novinama Hercegbosanske županije''.

Bosna i Hercegovina

Federacija Bosne i Hercegovine

Hercegbosanska županija

SKUPŠTINA

Broj: 01-02-\_\_\_/25

Tomislavgrad, \_\_\_\_\_\_\_\_ 2025. godine

Predsjednik Skupštine

Jozo Ćosić v.r.

***OBRAZLOŽENJE***

**I- Ustavni temelj za donošenje zakona**

**II - Razlozi za donošenje Zakona**

**III – Mišljenja mjerodavnih tijela**

**IV - Financiranje**